ουτος ο κυδαλιμης γενεης πελοπηιδος ορπηξ οξυλιδης βασιλιος ομωνυμος ειο τοκηι ειθυδικω πινυτω θεοπειθει ος τε μιν οιον αρχον πενταετηρον εκων ναετησιν οπασσεν. οσσα δ αριστονοου βουλης υπο νευμασι φωτας εστι θεμις κατα αστυ τελειεμεναι μαλα παντα μουνος εων θεσμοισιν ανυσσατο και ναετηρας παντας ομως ξεινους τε τελεσφορον ες λυκαβαντα ηνεκεως λοετροισιν αρεσσατο ηδ αρα φωτας ειλαπιναις χρυσω τε και ειμασι δηθα γεραιρων δεχνυτ ενιμ μεγαροισι θεμιστοπολω δε τε βουλη και δημω κτεανω[ν σφετ]ερων πορε μυρια μετρα σπυρου ελευσινιοιο τον ευρυχορω ενι πειση δημητηρ λαγονων σταχυηκομος εξανεηκεν επτακι δ αυ δεκα χειλιαδας μελιηδεος οινου ωπασεν αργυρης ζαθεης απο ενδεκα δ αυτε χειλιαδας γλαυκειο πορ ενναετησιν ελαιου. τον μεν αρ εν μεγαροισι πανημαδον υμνειοντες ηδ αρα μιν γεραεσσιν αμειβομενοι μαλα παντες εικονι λαινεη πανομοιιον εστησαντο.
Achaia — Patrai (Patras) — late Rom. Imp. period — SEG 13.277
 late Rom. Imp. period 